OZNÁMENIE KOMISIE RADE Opatrenia nadväzujúce na rozhodnutie Rady 2011/734/EÚ z 12. júla 2011, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (November 2012) /* COM/2012/0739 final */





OZNÁMENIE KOMISIE RADE Opatrenia nadväzujúce na rozhodnutie Rady 2011/734/EÚ z 12. júla 2011, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (November 2012) 1. Úvod V tomto oznámení sa posudzujú opatrenia, ktoré Grécko vykonalo s cieľom dosiahnuť súlad s rozhodnutím Rady 2011/734/ES zmeneným a doplneným rozhodnutím Rady 2012/211/EÚ z 13. marca 2012[1]. Oznámenie spolu so správou útvarov Komisie o dodržiavaní súladu vypracovanou v spolupráci s ECB[2] prispieva k posúdeniu dodržiavania súladu s memorandom o porozumení[3] v kontexte financovania poskytnutého Grécku zo strany členských štátov eurozóny prostredníctvom Európskeho nástroja finančnej stability (ENFS). Toto posúdenie je založené na prognóze útvarov Komisie z jesene 2012 a podrobnom posúdení v rámci preskúmania programu ekonomických úprav, ktoré vykonali útvary Komisie spolu so zamestnancami MMF a ECB. 2. Rozhodnutie Rady z 13. marca 2012 Na základe článku 126 ods. 9 a článku 136 ZFEÚ prijala Rada 13. marca 2012 rozhodnutie, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu do roku 2014. Samotným týmto rozhodnutím sa zmenilo a doplnilo rozhodnutie z júla 2011[4], ktoré bolo prepracované s cieľom konsolidovať viaceré po sebe nasledujúce zmeny a doplnenia rozhodnutia 2010/320/EÚ z 10. mája 2010. Rozhodnutie z marca 2012 bolo prijaté na začiatku druhého programu úprav pre Grécko. V rozhodnutí sa od Grécka požadovalo, aby prijalo niekoľko osobitných opatrení s cieľom dosiahnuť primárny deficit verejných financií nepresahujúci 1% HDP v roku 2012 a primárne prebytky najmenej 1,8 % HDP v roku 2013 a 4,5 % HDP v roku 2014. Po reštrukturalizácii dlhu v dôsledku zapojenia súkromného sektora boli tieto cieľové hodnoty v súlade s celkovým deficitom vo výške 7,3 % HDP v roku 2012; 4,7 % HDP v roku 2013 a 2,2 % HDP v roku 2014. Na dosiahnutie týchto cieľov sa v rokoch 2009 – 2014 vyžadovalo zlepšenie štrukturálneho rozpočtového deficitu aspoň o 10 % HDP. 3. Oveľa slabšie makroekonomické prostredie V súčasnosti sa predpokladá, že hospodárska činnosť bude oveľa slabšia, než sa očakávalo v čase prijatia rozhodnutia 2012/734/EÚ v marci 2012. Grécke hospodárstvo je v recesii už piaty rok za sebou. Podľa prognózy útvarov Komisie z jesene 2012 sa predpokladá, že reálny HDP klesne v roku 2012 o 6,0 % a v roku 2013 o 4,2 % v porovnaní so 4,7 % a 0,0 % v predchádzajúcom rozhodnutí Rady. Potom bude nasledovať rast iba o 0,6 % v roku 2014, 2,9 % v roku 2015 a 3,7 % v roku 2016. Na rozdiel od toho bolo rozhodnutie Rady z marca 2012 založené na raste, ktorý sa mal oživiť už do roku 2013. V súčasnosti sa predpokladá, že nominálny HDP klesne o 5,4 % v roku 2013 v porovnaní s plánovaným znížením len o 0,4 % v marci – predtým, než začne rásť o 0,2 % v roku 2014, 3,2 % v roku 2015 a 4,9 % v roku 2016. V súvislosti s prognózami dostupnými v marci sa v prognóze útvarov Komisie z jesene 2012 predpokladá podstatne väčší a trvalejší pokles hospodárskej činnosti, pričom klesajúci domáci dopyt zhoršujú fiškálne opatrenia potrebné na obnovenie udržateľného stavu gréckeho rozpočtu a slabý čistý vývoz. Tento vývoj možno vysvetliť viacerými základnými faktormi. Po prvé, dôveru narušila silná neistota v súvislosti s politickou zodpovednosťou za program počas dvoch parlamentných volieb na jar, ktoré mali za následok oneskorenie pri vykonávaní programu. Neistota súvisiaca so situáciou Grécka aj naďalej negatívne ovplyvňovala dôveru a zabránila akémukoľvek oživeniu investícií a vývozu. Po druhé, slabnúce svetové hospodárstvo malo negatívny vplyv na vývoz tovaru a služieb. Po tretie, kombinovaný účinok oneskorení pri vykonávaní programu a súvisiacom vyplácaní, ako aj sprísnenie úverových podmienok po značnom odleve peňazí z bankového sektora, čo malo za následok obmedzený prístup súkromného sektora k úverom, ešte viac prehĺbili pokles objemu súkromnej spotreby aj investícií Nakoniec, nedávna revízia gréckych národných účtov v októbri 2012 odhalila oveľa výraznejšie zníženie reálneho HDP (skutočný objem výroby klesol o 4,9 % v roku 2010 a 7,1 % v roku 2011) v porovnaní s podkladovými údajmi v rozhodnutí Rady (pokles objemu výroby o 3,5 % v roku 2010 a 6,9 % v roku 2011). Tabuľka 1. Hlavné prvky makroekonomického scenára (roky 2011 – 2016) Zdroj: Európska komisia 4. Odstránenie nadmerného deficitu 4.1. Fiškálna politika v roku 2012 Grécku sa odporučilo, aby prijalo opatrenia na zníženie deficitu považované za nevyhnutné na odstránenie nadmerného deficitu do roku 2014, aby sa zabezpečilo zlepšenie štrukturálneho salda aspoň o 10 percentuálnych bodov HDP v období rokov 2009 – 2014. Grécko prijalo účinné opatrenia v roku 2012 v súlade s rozhodnutím Rady 2011/734/EÚ s cieľom odstrániť nadmerný deficit verejných financií. Deficit verejných financií sa sám osebe výrazne zlepšil z 15,6 % HDP v roku 2009 na 9,4 % HDP v roku 2011 a podľa podrobného posúdenia útvarov Komisie v správe o dodržiavaní súladu na 6,9 % HDP v roku 2012 s primárnym deficitom (deficit okrem úrokových výdavkov) vo výške 1,5 % HDP. Pokiaľ ide o celý rok, očakáva sa, že celkový deficit podľa ESA tak bude v roku 2012 o 0,4 percentuálneho bodu HDP lepší než strop deficitu verejných financií (na základe ESA95) na rok 2012 vo výške 7,3 % HDP, ktorý bol stanovený v rozhodnutí Rady. Očakáva sa, že deficit verejných financií v nominálnom vyjadrení dosiahne v roku 2012 13,4 miliardy EUR v porovnaní so stropom deficitu 14,8 miliardy EUR stanoveným v rozhodnutí Rady. Primárny deficit však bude podľa očakávaní mierne vyšší ako cieľová hodnota 1,0 % HDP vzhľadom na výraznejšiu recesiu, než sa očakávalo. Odhaduje sa, že Grécko zlepšilo svoj štrukturálny deficit[5] o 13,9 percentuálneho bodu HDP z deficitu vo výške 14,7 % v roku 2009 na deficit v odhadovanej výške 1,5 % v roku 2012. Podľa prognózy útvarov Komisie z jesene 2012 sa deficit rozpočtu očistený od cyklických výkyvov zlepší len v roku 2012 o 3,9 percentuálneho bodu HDP. Základné fiškálne úsilie v rokoch 2009 – 2012 prekračuje hodnotu 10 % HDP, ktorú odporučila Rada vo svojom rozhodnutí na celé obdobie rokov 2009 – 2014. Vzhľadom na pokles hospodárskej činnosti vláda prijala dodatočné konsolidačné opatrenia obmedzujúce vplyv recesie na verejné financie. Tieto opatrenia zahŕňali zníženie miezd pre osobitné povolania (sudcov, políciu, obranu a univerzitných profesorov) od augusta 2012 a zníženie nadmerných výdavkov v sektore zdravotníctva. Okrem toho došlo k značnému zníženiu rozpočtu na verejné investície. Tento výsledok uľahčilo zavedenie lepšieho monitorovania rozpočtu a kontrol, zavedenie strednodobého rozpočtovania a dôležitých štrukturálnych reforiem v sektore zdravotníctva. K tejto úprave prispeli aj úrokové platby takmer o 1,0 % HDP nižšie, než sa očakávalo. Fiškálnu výkonnosť sa podarilo dosiahnuť bez výrazného zvýšenia nedoplatkov. Hoci kritérium výkonnosti a indikatívny cieľ týkajúci sa nehromadenia nedoplatkov na príslušných ministerstvách, v nemocniciach a vo verejnej správe do konca júna a konca septembra neboli splnené (pozri tabuľku 2), celkový nárast nedoplatkov vo výške 1,6 miliardy EUR sa od začiatku roka obmedzil. Nahromadenie nedoplatkov bolo možné pozorovať najmä v sektore zdravotníctva a obrany. Tabuľka 2. Kvantitatívne kritériá fiškálnej výkonnosti (v miliardách EUR) Zdroj: útvary Komisie. Podľa podrobného posúdenia útvarov Komisie v správe o dodržiavaní súladu sa očakáva, že konsolidovaný dlh verejných financií klesne v roku 2012 o 11,1 miliardy EUR v porovnaní so sumou 26,957 miliardy EUR stanovenou v rozhodnutí Rady. Dôvodom sú nižšie príjmy z privatizácie, nižšia konsolidácia dlhu verejných financií a horšie účtovné rozdiely (na hotovostnom alebo akruálnom princípe), než sa očakávalo, a iné úpravy úrokov. V dôsledku nižšieho nominálneho HDP na základe revízie štatistických údajov a vzhľadom na horšie makroekonomické prognózy pomer dlhu k HDP v roku 2012 pravdepodobne vzrastie na 162,5 %. 4.2. Úprava strednodobého postupu fiškálnych úprav Vzhľadom na hlbšiu a dlhšie trvajúcu hospodársku recesiu, než sa očakávalo, Komisia odporúča, aby Rada predĺžila postup fiškálnych úprav o dva roky a stanovila cieľové hodnoty týkajúce sa fiškálnych účtov Grécka na obdobie rokov 2013 – 2016, ktoré by sa mali definovať na základe primárneho salda v nominálnom vyjadrení. Po primárnom deficite vo výške 2 925 miliónov EUR (1,5 % HDP) v roku 2012 by Grécko malo v roku 2013 dosiahnuť primárne saldo a primárne prebytky vo výške 2 775 miliónov EUR v roku 2014 (1,5 % HDP), 5 700 miliónov EUR v roku 2015 (3 % HDP) a 9 000 miliónov EUR v roku 2016 (4,5 % HDP) (pozri tabuľku 3). Opatrenia potrebné na dosiahnutie revidovaných cieľových hodnôt predstavujú 9,2 miliardy EUR v roku 2013 a ďalších 4,3 miliardy EUR v roku 2014. Revidovaný postup znamená, že saldo verejných financií klesne pod 3 % HDP v roku 2016. Tabuľka 3. Primárne saldo a saldo verejných financií v rokoch 2013 – 2016 Zdroj: útvary Komisie. Nový fiškálny postup zodpovedá zlepšeniu pomeru primárneho salda očisteného od cyklických výkyvov k HDP zo 4,1 % v roku 2012 na 6,2 % v roku 2013, 6,4 % v roku 2014 a aspoň 6,4 % v rokoch 2015 a 2016[6]. Opatrenia budú prijímať orgány v priebehu bežných rozpočtových procesov v nasledujúcich rokoch. Je však potrebné podotknúť, že prognózy týkajúce sa zostávajúceho fiškálneho schodku v ďalších rokoch sú svojou povahou neisté a závisia do veľkej miery od sily oživenia, ako aj od výnosov zo zlepšenia daňovej správy a správy sociálneho zabezpečenia. 4.3. Opatrenia na dodržiavanie fiškálnych predpisov v rámci strednodobej fiškálnej stratégie na roky 2013 – 2016 S cieľom odstrániť súčasný nadmerný deficit čo najrýchlejšie a v súlade s rozhodnutím Rady 2011/734/EÚ grécke orgány prijali rozhodné kroky na konsolidáciu svojich verejných financií v rokoch 2013 a 2014, a to prijatím rozpočtu na rok 2013 a strednodobej fiškálnej stratégie na roky 2013 – 2016. Grécky parlament 11. novembra 2012 prijal rozpočet na rok 2013 vrátane konsolidačných opatrení v oblasti príjmov a výdavkov vo výške viac než 9,2 miliardy EUR, teda viac než 5 % HDP, s cieľom znížiť primárny deficit v roku 2013. Rozpočet na rok 2013 je súčasťou strednodobej fiškálnej stratégie na obdobie rokov 2013 – 2016, ktorú grécky parlament prijal niekoľko dní predtým – 7. novembra 2012. V strednodobej fiškálnej stratégii a príslušných právnych predpisoch na jej vykonávanie sa stanovuje veľmi rozsiahla, prednostne uskutočňovaná fiškálna konsolidácia založená na komplexnom súbore štrukturálnych opatrení. Celková fiškálna úprava na roky 2013 – 2014 predstavuje približne 7,2 % HDP s opatreniami v roku 2013 vo výške dvoch tretín tohto konsolidačného úsilia. Mali by sa tak pripraviť podmienky na dosiahnutie primárneho prebytku vo výške 4,5 % HDP a deficitu verejných financií vo výške 2,0 % HDP do roku 2016. Z hľadiska kvality väčšina úprav pozostáva z opatrení v oblasti výdavkov, ktoré sa vykonajú na začiatku programu. Rozpočet na rok 2013, strednodobú fiškálnu stratégiu a jednotlivé opatrenia grécke orgány dôkladne prediskutovali s útvarmi Komisie v kontexte programu ekonomických úprav a finančnej pomoci, ktorú Grécko dostáva. V týchto diskusiách sa zvážili opatrenia v oblasti fiškálnej konsolidácie v spojení s reformami, ktoré s nimi súvisia, s cieľom zabezpečiť udržateľnú korekciu nadmerného deficitu a udržateľnosť vývoja dlhu, ale takisto zohľadniť dôsledky pre rast a grécku spoločnosť. Počas týchto diskusií sa zohľadnili sociálne aspekty a úloha sociálnych partnerov pri navrhovaní a vykonávaní opatrení (napríklad dôchodkové reformy sa snažili chrániť dôchodcov s najnižším príjmom). Opatrenia v oblasti fiškálnej konsolidácie sa vzťahujú na celú škálu činností vlády, pričom hlavné oblasti zahŕňajú: · Zvýšenie udržateľnosti dôchodkového systému znížením nákladov na dôchodky a tým, že celkové vplyvy dôchodkovej reformy sa začnú prejavovať skôr, než sa plánovalo. Dôchodkové opatrenia by mali podľa očakávaní priniesť úspory vo výške približne 5,3 miliardy EUR v rokoch 2013 – 2014, teda približne 2,8 % HDP. Predstavujú asi dve pätiny celkového balíka na roky 2013 – 2014. Tieto opatrenia dopĺňajú sériu reforiem, ktoré sa začali v roku 2010 v rámci dôchodkovej reformy na kompenzáciu prudkého zvyšovania dôchodkov v rokoch 2000 – 2009. Všeobecný vek odchodu do dôchodku sa zvýši zo 65 na 67 rokov s primeranými zmenami vekovej hranice pre takmer všetky kategórie dôchodcov, vďaka čomu sa prvok dôchodkovej reformy z roku 2010, ktorý sa mal pôvodne prejaviť až v roku 2015, začne prejavovať skôr. Všetky sezónne odmeny pre hlavné a doplnkové dôchodky sa zrušia, zatiaľ čo výška mesačného hlavného a doplnkového dôchodku na príjemcu sa bude postupne znižovať (v rozpätí od 1 000 do 1 500 EUR o 5 percent; 1 500 – 2 000 EUR o 10 percent; 2 000 – 3 000 EUR o 15 percent a pri viac ako 3 000 EUR o 20 percent). Dôjde aj k zníženiu nových paušálnych dávok pre zamestnancov verejnej správy a pre všetky fondy sociálneho zabezpečenia. Klesnú aj dôchodky pre osobitné mzdové režimy v nadväznosti na zníženie miezd a zrušenie automatických mzdových povýšení. Ostatné opatrenia zahŕňajú zvýšenie príspevkov pre poľnohospodárov, zníženie dôchodkov pre volených zamestnancov, zavedenie testovania prostriedkov v prípade dôchodkov pre osobitné kategórie príjemcov, zrušenie osobitných dávok dôchodkového zabezpečenia pre členov odborových zväzov a krížové kontroly, aby sa odstránili neoprávnené dávky dôchodkového zabezpečenia. · Trvalé zníženie mzdových nákladov vo verejnom sektore. Po výraznom náraste zaznamenanom v rokoch 2000 – 2009 a v nadväznosti na výrazné zníženie miezd realizované v minulosti vláda v súčasnosti plánuje na roky 2013 – 2014 ďalšiu sériu trvalého znižovania miezd vo výške približne 1,3 miliardy EUR (0,7 % HDP). Táto kategória úspor predstavuje 10 % celkového fiškálneho balíka na roky 2013 – 2014. Racionalizácia mzdových nákladov zamestnancov v rámci osobitných mzdových režimov (sudcov, diplomatov, lekárov, profesorov, ozbrojených síl a polície, personálu letísk a generálnych tajomníkov) sa uskutoční prostredníctvom postupného znižovania mesačnej mzdy s účinnosťou od 1. augusta 2012 (v rámci tohto harmonogramu okrajového znižovania: o 2 percentá pri mzde nižšej ako 1 000 EUR; 10 percent pri mzde 1 000 až 1 500 EUR; 20 percent pri mzde 1 500 – 2 500 EUR; 30 percent pri mzde 2 500 – 4 000 EUR a 35 percent pri mzde nad 4 000 EUR). Tieto zníženia budú v roku 2014 doplnené zrušením automatického mzdového povyšovania pre ozbrojené sily, čo podľa očakávaní prinesie ročné úspory aspoň vo výške 88 miliónov EUR. Ďalším dôležitým opatrením je zrušenie sezónnych odmien pre zamestnancov štátnej a miestnej správy a pre právne subjekty verejného a súkromného práva, pričom toto opatrenie bude v rokoch 2013 – 2016 doplnené o pozastavenie vyplácania osobnej prémie v celom verejnom sektore. · Ostatné opatrenia týkajúce sa miezd zahŕňajú racionalizáciu mzdových nákladov štátnych zamestnancov (vrátane zníženia mzdových nákladov na poradcov lekárov a zastavenia náboru zamestnancov na Ministerstve civilnej ochrany a Ministerstve školstva), uplatňovanie jednotnej mzdovej tabuľky pre štátnych zamestnancov na členov parlamentu, zrušenie výnimiek z reformy mzdovej tabuľky pre zamestnancov verejného sektora zavedenej v roku 2011. Cieľom strednodobej fiškálnej stratégie je takisto znížiť mzdové náklady na miestnu správu. K poklesu objemu pracovnej sily dochádza aj vo verejnom sektore, a to znižovaním náboru na profesionálnych akadémiách, počtu dočasne zamestnávaných učiteľov na druhom stupni vzdelávania a na univerzitách a technických vysokých školách, ako aj prostredníctvom ďalšieho znižovania pracovných zmlúv na dobu určitú o 10 %. Napokon, 27 000 zamestnancov verejnej služby sa do novembra 2013 zapojí do schémy mobility tým, že okrem iného dôjde aj k zrušeniu pracovných pozícií v určitých kategóriách zamestnancov alebo pracovných pozícií spojených so zatvorenými subjektmi/subjektmi zlúčenými fúziou a k riešeniu prípadov disciplinárnych konaní (aj prostredníctvom priameho prepúšťania). 2 000 z týchto zamestnancov sa do schémy zapojilo už v novembri 2012. · Očakáva sa, že racionalizácia sociálnych dávok (iných ako dôchodky) prinesie v rokoch 2013 – 2014 úspory vo výške približne 300 miliónov EUR (0,2 % HDP). Prijaté opatrenia zahŕňajú racionalizáciu dávok pre nepoistených, zavedenie testovania prostriedkov pri poskytovaní rodinných prídavkov, zníženie dotácií pre poľnohospodárov, zvýšenie vekovej podmienky pre príjemcov prídavkov k nízkym dôchodkom testovaných na základe príjmu (EKAS), zníženie osobitných dávok v nezamestnanosti, racionalizáciu príspevkov na prepravu pre vybrané kategórie pacientov, ktorých cieľom je dosiahnuť lepšie zameranie a skutočný efekt sociálnych dávok pre domácnosti s nižšími príjmami, v súlade s odporúčaniami, ktoré vypracovali partneri pre technickú pomoc (OECD). Tieto opatrenia posilňujú požiadavky na získanie sociálnej pomoci a zároveň zlepšujú ich zameranie na najzraniteľnejšie segmenty spoločnosti. Balík zahŕňa aj zavedenie dvoch nových sociálnych programov zameraných na zmiernenie vplyvu vysokej nezamestnanosti a poklesu disponibilného príjmu na obyvateľstvo. · Zníženie nákladov a zvýšenie efektívnosti v zdravotníctve vrátane zníženia farmaceutických výdavkov. Úspory farmaceutických výdavkov predstavujú asi dve tretiny tohto celkového zníženia nákladov v zdravotníctve vo výške približne 1 miliardy EUR (0,6 % HDP) na roky 2013 – 2014. Úspory vyplývajú z ďalšieho rozvoja stimulov a povinnosti používať generické lieky, revidovanej štruktúry doplatkov za lieky, z ktorej je vyňatý iba obmedzený počet liekov týkajúcich sa osobitnej terapeutickej liečby, pravidelnej revízie cien liekov na základe cien v troch krajinách EÚ s najnižšími cenami a uplatňovania mechanizmu automatického spätného získavania prostriedkov na výrobcov farmaceutík. Tento mechanizmus zaručí, že ambulantné farmaceutické výdavky nepresiahnu cieľové hodnoty 2 440 miliónov EUR v roku 2013 a 2 000 miliónov EUR v roku 2014, aby sa do roku 2014 dosiahol súlad s celkovým cieľom vo výške 1,0 % HDP, pričom sa zachovajú dodávky pre pacientov. K znižovaniu výdavkov prispeje aj zníženie výdavkov nemocníc, zvýšenie doplatkov v nemocniciach a doplatkov za predpisy liekov od roku 2014 a zefektívnenie siete nemocníc. · Zníženie prevádzkových výdavkov vlády. Opatrenia vo výške približne 239 miliónov EUR v roku 2013 a ďalších 225 miliónov EUR v roku 2014 predstavujúce spolu približne 0,5 miliardy EUR (0,3 % HDP) zahŕňajú postupné zavádzanie elektronického obstarávania pre celú verejnú správu, 25 % zníženie diskrečných nemzdových výdavkov, zníženie dotácií na vnútrozemské trajekty a grantov pre mimorozpočtové fondy mimo verejnej správy, vylúčenie grantov pre odborové zväzy poľnohospodárov spojených s pomocou pri žiadosti o poskytnutie finančnej pomoci EÚ a sprísnenie výdavkov pre zelený fond. · Zníženie prevádzkových výdavkov súvisiacich s obranou a zmena ich profilu. Zníženie výdavkov na roky 2013 – 2014 v rámci vojenského obstarávania dosahuje približne 340 miliónov EUR. Popri ňom sa v minulosti už dosiahlo zníženie výdavkov v rámci obstarávania vojenského vybavenia. Ostatné opatrenia zahŕňajú zníženie prevádzkových výdavkov prostredníctvom zatvorenia vojenských táborov a zníženie náboru do vojenských akadémií. V rokoch 2013 – 2014 sa očakávajú úspory vo výške približne 400 miliónov EUR (0,2 % HDP). · Podporu úspor v štátnych podnikoch a dôslednejšie monitorovanie týchto podnikov prostredníctvom zvýšenia príjmov, zníženia prevodov do štátnych podnikov mimo verejnej správy, prevádzkových výdavkov a výdavkov na zamestnancov (prostredníctvom harmonizácie mzdových tabuliek všetkých štátnych podnikov verejného práva podľa jednej tabuľky zavedenej vo zvyšku verejného sektora). Tieto opatrenia predstavujú na roky 2013 – 2014 celkovú sumu viac ako 350 miliónov EUR (0,2 % HDP). S cieľom dosiahnuť tieto úspory bude do roku 2013 zavedený nový rámec pre monitorovanie a presadzovanie, ktorý stanoví konkrétne cieľové hodnoty pre finančné výsledky každého štátneho podniku a uloží sankcie na presadzovanie cieľových hodnôt a na predchádzanie odchýlkam od týchto hodnôt. · Znižovanie nákladov a zvyšovanie efektívnosti výdavkov v oblasti vzdelávania aspoň o 86 miliónov EUR v roku 2013 a o ďalších 37 miliónov EUR od roku 2014 znižovaním finančných prostriedkov pre subjekty mimo rozpočtu verejnej správy na vzdelávanie, racionalizáciou siete inštitúcií vyššieho vzdelávania a znižovaním výdavkov na orgány centrálnej a regionálnej správy pre vzdelávanie. Tieto zníženia nákladov musia byť v súlade s akčným plánom na zlepšenie účinnosti a efektívnosti vzdelávacieho systému, ktorý je vláda odhodlaná zaviesť, a nemali by mať negatívny vplyv na plynulé zavádzanie reforiem v oblasti vzdelávania spolufinancovaných zo štrukturálnych fondov EÚ. · Znižovanie prevodov štátnych prostriedkov orgánom miestnej samosprávy prostredníctvom znižovania prevodov na pokrytie bežných výdavkov a investícií orgánov miestnej správy v celkovej výške 220 miliónov EUR v rokoch 2013 – 2014. S cieľom presadiť dosiahnutie týchto úspor sa vnútorný pakt stability založený na vyvážených rozpočtoch posilňuje zavedením systému monitorovania výdavkov územno-správnych celkov, stanovením hospodárskych odradzujúcich faktorov v prípade odchýlok od cieľov počas roka a vylúčením možnosti financovania deficitu. Očakávané úspory dosahujú aspoň 100 miliónov EUR v roku 2013 a ďalších 120 miliónov EUR od roku 2014 (0,1 % HDP v rokoch 2013 – 2014). · Zníženie kapitálových výdavkov (na verejné investície financované z vnútroštátnych prostriedkov a na granty týkajúce sa investícií) v celkovej výške 300 miliónov EUR v rokoch 2013 – 2014 (0,2 % HDP). Na obmedzenie negatívneho vplyvu týchto znížení na HDP sa vláda zaviazala obmedziť projekty s nižšou pridanou hodnotou, a najmä tie projekty, ktoré sú kapitálovo menej náročné. · Komplexnú reformu priameho zdaňovania a daňovej správy a zvýšenie daní s cieľom odstrániť existujúce narušenia. Tento súbor opatrení predstavuje približne štvrtinu celkového balíka, keďže má za cieľ priniesť 1 668 miliónov EUR v roku 2013 a 1 820 miliónov EUR od roku 2014 (1,9 % HDP). Zavádza sa rozsiahla daňová reforma, ktorá by v roku 2014 mala priniesť úspory vo výške takmer 1,6 miliardy EUR. Reforma daňovej správy by mala podporovať aj prísnejší výber daní. Ďalšie daňové opatrenia zahŕňajú zvýšenie poplatkov za súdne spory, zvýšenie dane z majetku vlastníkov lodí, zníženie odpočtov z DPH pre poľnohospodárov, zníženie dotácií na spotrebnú daň z nafty poskytovaných poľnohospodárom, vyrovnanie spotrebnej dane z LPG a motorovej nafty zvýšením dane z LPG, vyrovnanie príspevkov na sociálne zabezpečenie (prostredníctvom zvýšenia stropu pre zamestnancov zamestnaných prvýkrát pred rokom 1993 na úroveň platnú pre zamestnancov zamestnaných prvýkrát po roku 1993), reformu spotrebnej dane z tabaku a tabakových výrobkov, uloženie 30 % dane z hrubého príjmu z hazardných hier OPAP a 10 % dane z výhier v lotérii a zvýšenie daňovej sadzby na úroky z úspor z 10 na 15 %. Celková kvalita opatrení zahrnutých v strednodobej fiškálnej stratégii je vysoká. Strednodobá fiškálna stratégia vedie k trvalej náprave tých výdavkových položiek, ktoré zaznamenali nadmerný nárast od roku 2000. Strednodobá fiškálna stratégia znamená podstatný posun v zložení výdavkov od výdavkov na vyplácanie nárokov a miezd, pričom zníženie dôchodkov a miezd vo verejnom sektore predstavuje asi dve tretiny celkových úspor balíka. Časť zníženia prevádzkových výdavkov podporili štrukturálne opatrenia, ako napríklad zavedenie elektronického obstarávania a mobility pracovníkov a komplexné funkčné preskúmanie ústrednej verejnej správy. Spolu s úpravou v oblasti dôchodkov a miezd balík zahŕňa aj uskutočniteľné, i keď menej zdravé politiky, ako napríklad obmedzenie vnútroštátnych investícií. Napriek tomuto obmedzeniu sa očakáva výrazný rast investícií financovaných z vnútroštátnych prostriedkov v strednodobom horizonte. Treba takisto poznamenať, že strednodobá fiškálna stratégia nezahŕňa úspory, ktoré pravdepodobne prinesú mnohé administratívne opatrenia, keďže zahŕňajú zložitejšie kroky pri vykonávaní, a sú preto vystavené vyšším rizikám plnenia. Vykonávanie týchto opatrení, ktoré budú súčasťou memoránd o spolupráci medzi Ministerstvom financií a ostatnými príslušnými ministerstvami, je však rozhodujúce z hľadiska ďalšieho zvyšovania efektívnosti verejných výdavkov. Tabuľka 4. Fiškálne opatrenia v strednodobej fiškálnej stratégii na roky 2013 – 2014 Zdroj: útvary Komisie. 4.4. Štrukturálne opatrenia s významom pre rozpočet Grécko okrem toho na podporu opatrení fiškálnej politiky uvedených v predchádzajúcom oddiele prijalo niekoľko opatrení štrukturálnej politiky s významom pre rozpočet. Privatizačný plán predstavuje zdroj významných potenciálnych príjmov, ktoré sa majú použiť na zníženie dlhu, ale doteraz nepriniesol očakávané príjmy. Program bol dvakrát prerušený voľbami, ale od septembra 2012 došlo k čiastočnému obnoveniu dynamiky. Kumulované príjmy do decembra 2012 majú podľa očakávaní dosiahnuť len približne 1,7 miliardy EUR, hoci v prvom polroku 2013 majú byť pripravené na predaj viaceré aktíva. Parlament nedávno zrušil zlatý podiel (25 %) v štátnych podnikoch, ktoré sa majú privatizovať v nadchádzajúcich rokoch, čo by mohlo zvýšiť očakávané výnosy z niektorých týchto aktív. Kumulované príjmy z privatizácie do konca roka 2013 by mali dosiahnuť približne 3,4 miliardy EUR a do konca roka 2016 by sa mali zvýšiť na 10,4 miliardy EUR. Aj naďalej však pretrvávajú pochybnosti o účinnosti riadenia procesu privatizácie, v rámci ktorého sa mali stanoviť lepšie stimuly na dosahovanie vyšších výnosov a ktorý by zároveň podporoval lepšie postupy v oblasti priemyslu, vyššie investície a čistý rast pracovných miest. Tabuľka 5. Očakávané príjmy z privatizácie Do konca roku: || Kumulované príjmy od júna 2011 (v miliardách EUR) 2012 || 1,7 2013 || 4,1 2014 || 6,0 2015 || 8,0 2016 || 10,4 Komplexnou reformou dane z príjmu sa rozšíri základ dane, čo pomôže spravodlivejšie rozdeliť daňové zaťaženie. Reforma by mala nadobudnúť účinnosť od januára 2013, pričom úplný vplyv na rozpočet sa očakáva v roku 2014. Reforma, ktorá sa mala pôvodne prijať na jeseň 2011, je teraz už konkrétnou iniciatívou, ktorá má prinášať príjmy (teda z hľadiska príjmov nebude neutrálna, ako sa pôvodne plánovalo). V strednodobej fiškálnej stratégii sa zohľadnili dôsledky reforiem pre daňové príjmy. Daňová reforma sa zameriava na nový daňový systém pre samostatne zárobkovo činné osoby, ktorý už neumožňuje daňové úľavy ani pretvorenie dane z príjmu právnických osôb z dividend na zdanenie zisku. Daňová reforma sa zameriava aj na odstránenie osobitných daňových režimov a daňových výdavkov s cieľom viac rozdeliť daňové zaťaženie. Pri dokončení reformy existujú určité riziká, keďže možno očakávať nesúhlas zo strany slobodných povolaní a samostatne zárobkovo činných osôb. Reforma dôchodkového systému pokračuje. Ide najmä o opatrenia, ktoré vykonali orgány prostredníctvom nedávneho prijatia zákona o úprave doplnkového dôchodkového systému. Zákonom sa zavádza nový jednotný fond (ETEA), v ktorom sa zlúčili [takmer] všetky (početné) fondy. Definuje sa v ňom aj nový vzorec založený na výpočte dávok dôchodkového zabezpečenia, ktorý je neutrálny z poistno-matematického hľadiska („fiktívny príspevkovo definovaný“ systém) a doplnený o faktor udržateľnosti na zabezpečenie udržateľnosti systému v budúcnosti. Už zavedený nový vzorec sa uplatňuje spätne na dôchodkové práva akumulované od roku 2001 a bude mať vplyv na dôchodok vyplácaný od januára 2015. Príliš veľkorysé jednorazové platby dôchodkov pri odchode do dôchodku sa výrazne obmedzili a vláda pracuje na návrhu nového vzorca na výpočet budúcich nárokov na jednorazové platby, ktorý z poistno-matematického hľadiska bude neutrálny. V nasledujúcich mesiacoch je potrebné vynaložiť značné úsilie pri vykonávaní reformy, najmä pokiaľ ide o organizačné aspekty ETEA a vytvorenie individualizovaných dôchodkových spisov, eventuálne s technickou pomocou iných členských štátov. Činnosť zdravotníctva sa ďalej zefektívňuje. Opatrenia týkajúce sa reformy pokračujú a v marci 2012 predstavovalo dôležitý politický impulz prijatie nového zákona o zdravotnej starostlivosti (zákona 4052/2012) a mnohých súvisiacich ministerských vyhlášok. Prijaté politiky boli zamerané na 1) zníženie, a tým aj kontrolu výdavkov vo farmaceutickom sektore; 2) založenie jednotnej univerzálnej organizácie sociálneho zdravotného poistenia – EOPYY (Národná organizácia pre poskytovanie služieb zdravotnej starostlivosti) a 3) reformu sektora nemocníc. Opatrenia, ktoré sa doteraz realizovali, začínajú prinášať ovocie. Napríklad elektronické predpisy liekov predstavujú v súčasnosti viac ako 90 % všetkých predpisov a systém je schopný poskytovať informácie v reálnom čase na účely priebežného monitorovania a hodnotenia. Po období pomalého pokroku pri vykonávaní niektorých opatrení (ako je napríklad aktualizácia zoznamov cien a uhrádzaných liekov, predpisy na lieky s medzinárodným nechráneným názvom, spätné získavanie prostriedkov) orgány počas volebného obdobia a po ňom znovu potvrdili svoje odhodlanie vykonávať prijaté reformy a navrhli niekoľko nových politických opatrení. Uskutočňujú sa aj ďalšie štrukturálne reformy: · Prijíma sa súbor ďalších opatrení na posilnenie reformy daňovej správy a boja proti korupcii. Nahradenie zákona o účtovníctve prijatého 7. novembra 2012 a prijatie moderného zákona o daňových postupoch, ktoré sa očakáva v polovici roka 2013, sú kľúčové z hľadiska uľahčenia vykonávania reforiem daňovej správy a zlepšenia rozsahu pôsobnosti reformy daňovej politiky. Na zlepšenie výberu daní sa realizujú viaceré ďalšie opatrenia: zahŕňajú intenzívnejší dôraz na inkasovateľné príjmy z daní a nové predpisy na odpísanie neinkasovateľných dlhov, zatiaľ čo platby v hotovosti sa majú zakázať v daňových úradoch. Pokiaľ ide o korupciu, vláda plánuje začať s realizáciou plánu boja proti korupcii a posilniť ochranu informátorov a zároveň centralizovať rozhodnutia o interných disciplinárnych konaniach. · Vláda je odhodlaná zabezpečiť prísnejšiu kontrolu všetkých verejných výdavkov a v tejto oblasti podnikla významné kroky. Ministerstvo financií pomohlo posilniť monitorovanie záväzkov prostredníctvom vytvorenia zoznamov záväzkov v subjektoch uskutočňujúcich výdavky. Napriek počiatočným zdržaniam pri zriaďovaní účinného inštitucionálneho riadenia verejných financií 72 % subjektov verejnej správy nahlásilo údaje prostredníctvom zoznamov záväzkov v júni 2012, a splnilo tak štrukturálne referenčné ciele na jún. V súčasnosti sa predpokladá, že v decembri 2012 pokrytie dosiahne 90 %, keďže hlavný subjekt poskytujúci služby zdravotnej starostlivosti, EOPYY, začne do októbra 2012 nahlasovať údaje prostredníctvom elektronického portálu. EOPYY musí dosiahnuť úplný súlad s požiadavkami z hľadiska nahlasovania svojho zoznamu záväzkov prostredníctvom elektronického portálu. Fiškálny dohľad v sektore sociálneho zabezpečenia a zdravotnej starostlivosti je potrebné zlepšiť. · Posilňuje sa plnenie rozpočtu a riadne fiškálne hospodárenie, a to aj vďaka posilnenej úlohe Ministerstva financií. Rada ministrov 17. novembra 2012 prijala návrh (ktorý sa 18. novembra stal zákonom), ktorým sa zavádzajú: i) memorandá o spolupráci medzi Ministerstvom financií a ostatnými ministerstvami alebo medzi ministerstvami a manažérmi subjektov pod dohľadom v rámci širšieho sektora verejnej správy, ktoré majú byť podpísané do 31. decembra každého roka; ii) interný pakt o stabilite pre orgány miestnej správy na základe požiadavky na vyrovnaný rozpočet, ktorý zahŕňa nápravné a sankčné mechanizmy, ako napríklad automatické zníženie výdavkov, ktoré sa má uplatňovať ako pravidlo v prípade očakávaného nesplnenia cieľov; iii) posilnený systém na monitorovanie mesačného plnenia rozpočtu v prípade štátnych podnikov s ukladaním sankcií tým štátnym podnikom, ktoré nedodržiavajú dohodnuté ciele, a iv) posilnenú centralizáciu plánovania a plnenia rozpočtu na posilnenie právomocí vládneho účtovného úradu (GAO) v oblasti koordinácie, nasmerovanú na generálne riaditeľstvá pre finančné služby na príslušných ministerstvách. V zákone sa stanovuje aj povinnosť predkladať mesačné správy o programe plnenia rozpočtu a o skutočnom plnení generálnemu riaditeľovi pre finančné služby vykonávajúcemu dohľad a GAO (v závislosti od veľkosti rozpočtu). Zákon zároveň umožňuje Ministerstvu financií prijímať v priebehu roka nápravné opatrenia vo vzťahu ku všetkým subjektom (okrem štátnych podnikov a orgánov miestnej správy), ktoré si neplnia svoje rozpočtové povinnosti, vrátane možnosti vykonávať nad nimi priamy dohľad zo strany Ministerstva financií. 5. Záver Grécko prijalo účinné opatrenia na odstránenie nadmerného deficitu v súlade s rozhodnutím Rady 2011/734/EÚ. V období rokov 2010 – 2012 zabezpečilo zlepšenie štrukturálneho salda, ktoré už presiahlo hodnotu odporúčanú Radou – aspoň 10 percentuálnych bodov HDP v rokoch 2009 – 2014. Odhaduje sa, že Grécko zlepšilo svoj štrukturálny deficit o 13,9 percentuálneho bodu HDP z deficitu vo výške 14,7 % v roku 2009 na deficit v odhadovanej výške 1,5 % v roku 2012. Predpokladá sa, že deficit verejných financií sa zlepšil z 15,6 % v roku 2009 na 6,9 % HDP v roku 2012. Grécko prijalo opatrenia na zníženie deficitu v roku 2012. S cieľom odstrániť súčasný nadmerný deficit čo najrýchlejšie a v súlade s rozhodnutím Rady 2011/734/EÚ grécke orgány prijali aj rozhodné kroky na konsolidáciu svojich verejných financií v rokoch 2013 a 2014, a to prijatím rozpočtu na rok 2013 a strednodobej fiškálnej stratégie na roky 2013 – 2016. Rozpočet na rok 2013 prijatý parlamentom zahŕňa dodatočné opatrenia v oblasti príjmov a výdavkov vo výške viac než 9,2 miliardy EUR (viac než 5 % HDP). Strednodobá fiškálna stratégia a príslušné právne predpisy na jej vykonanie stanovujú veľmi rozsiahlu a prednostne uskutočňovanú fiškálnu konsolidáciu s komplexným súborom štrukturálnych opatrení, ktoré tvoria základ pre značnú fiškálnu konsolidáciu. Mali by sa tak pripraviť podmienky na dosiahnutie primárneho prebytku vo výške 4,5 % HDP a deficitu verejných financií vo výške 2,0 % HDP do roku 2016. V súčasnosti sa predpokladá, že hospodárska činnosť bude oveľa slabšia, než sa očakávalo v čase prijatia rozhodnutia 2012/734/EÚ v marci 2012. Predpokladá sa, že reálny HDP klesne v roku 2012 o 6,0 % a v roku 2013 o 4,2 % v porovnaní so 4,7 % a 0,0 % v predchádzajúcom rozhodnutí Rady. V súvislosti s prognózami dostupnými v marci sa v súčasnej prognóze predpokladá podstatne väčší a trvalejší pokles hospodárskej činnosti. Toto výrazné zhoršenie hospodárskeho scenára naznačuje zodpovedajúce zhoršenie výhľadu v oblasti verejných financií vzhľadom na nezmenené politiky. Vzhľadom na uvedené súvislosti Komisia odporúča Rade, aby predĺžila lehotu na korekciu nadmerného deficitu o dva roky do roku 2016 s cieľom zrevidovať fiškálne ciele, ktoré by Grécko malo splniť v rokoch 2013 a 2014, a stanoviť nové ciele na roky 2015 a 2016. Tieto ciele by mali byť definované na základe primárneho salda verejných financií v nominálnom vyjadrení. V roku 2012 by primárny deficit mal byť vo výške 2 925 miliónov EUR (1,5 % HDP) a v roku 2013 by primárne saldo malo predstavovať 0 EUR (0 % HDP), v roku 2014 vo výške 2 775 miliónov EUR (1,5 % HDP), v roku 2015 vo výške 5 700 miliónov EUR (3,0 % HDP) a v roku 2016 vo výške 9 000 miliónov EUR (4,5 % HDP). Nový fiškálny postup znamená zlepšenie pomeru primárneho salda očisteného od cyklických výkyvov k HDP zo 4,1 % v roku 2012 na 6,2 % v roku 2013 a aspoň 6,4 % HDP v rokoch 2014, 2015 a 2016. Cieľové hodnoty týkajúce sa primárneho salda znamenajú celkový deficit vo výške 5,4 % HDP v roku 2013, 4,5 % HDP v roku 2014, 3,4 % HDP v roku 2015 a 2,0 % HDP v roku 2016. Rovnocenné údaje pre saldo verejných financií očistené od cyklických výkyvov sa odhadujú na – 1,3 % HDP v roku 2012, 0,7 % HDP v roku 2013 a 0,4 % HDP v roku 2014. Rovnocenné údaje pre pomer deficitu verejných financií očisteného od cyklických výkyvov k HDP sa odhadujú na – 1,3 % v roku 2012, 0,7 % v roku 2013, 0,4 % v roku 2014, 0,0 % v roku 2015 a – 0,4 % v roku 2016 a odzrkadľuje sa v nich profil platieb úrokov. V rámci komplexného prístupu zameraného na plnenie fiškálnych záväzkov sú kľúčovými oblasťami, ktoré sa posilňujú, nápravné a sankčné mechanizmy, transparentnosť, zodpovednosť a dohľad. V tejto súvislosti sa realizujú potrebné inštitucionálne zlepšenia, ktoré okrem iného zahŕňajú: posilnenie správy a riadenia a nezávislosti HRADF prostredníctvom mechanizmov štvrťročných automatických náprav v procese privatizácie v prípade odklonu od cieľov a obnovenie prevádzky existujúceho parlamentného rozpočtového orgánu posilnením jeho dobrej povesti, nezávislosti a technickej spôsobilosti s cieľom pretvoriť ho na plnohodnotnú fiškálnu radu (k jej úlohám by patrilo napríklad poskytovanie/potvrdzovanie prognóz na prípravu rozpočtu, monitorovanie dodržiavania rozpočtových cieľov a fiškálnych pravidiel, poskytovanie nezávislých hodnotení fiškálneho vývoja a výziev atď.) vychádzajúce z najlepších medzinárodných postupov. Vláda zabezpečí účinnú a včasnú obsluhu dlhu a monitorovanie peňažných tokov prostredníctvom posilnenej realizácie účtu na obsluhu dlhu zriadeného zákonom 4063/2012 (ktorým sa v Bank of Greece zriadil oddelený účet). Podľa zákona platby na tento účet nemožno použiť na žiadne iné účely ako na obsluhu dlhu vrátane amortizácie a nákladov na vyplácanie úrokov zo všetkých úverov a pôžičiek štátu, transakcií riadenia dlhu a derivátov, ako aj akýchkoľvek paralelných nákladov (poplatkov a iných výdavkov) súvisiacich s obsluhou dlhu a s riadením verejného dlhu vo všeobecnosti. Výnosy z tohto účtu predstavujú vyplácanie úverov a pôžičiek v rámci ENFS, ktoré podlieha oznámeniu o prijatí, ako aj príspevky Helénskej republiky na obsluhu dlhu vrátane všetkých príjmov z privatizácie štátneho majetku a aspoň 30 % neočakávaných príjmov. Všetky platby z tohto účtu budú podliehať predchádzajúcemu podrobnému oznámeniu predloženému ENFS/EMS a následnému potvrdeniu zo strany majiteľa účtu. PRÍLOHA: OPATRENIA POŽADOVANÉ V ROZHODNUTÍ RADY 2011/734/EÚ z 13. marca 2012 Článok 1 ods. 1. Grécko musí odstrániť existujúci nadmerný deficit čo najskôr, a najneskôr do roku 2014. || NESPLNENÉ – Nové odporúčanie predĺžiť lehotu na korekciu nadmerného deficitu do roku 2016. Článok 1 ods. 2. Cieľ postupu úpravy smerom ku korekcii nadmerného deficitu je dosiahnuť primárny deficit verejných financií (deficit bez výdavkov na úroky) vo výške najviac 2 037 miliónov EUR (1,0 % HDP) v roku 2012 a primárne prebytky vo výške aspoň 3 652 miliónov EUR (1,8 % HDP) v roku 2013 a 9 352 miliónov EUR (4,5 % HDP) v roku 2014. Po reštrukturalizácii dlhu sú tieto ciele pre primárny deficit/prebytok v súlade s celkovým deficitom vo výške 14 811 miliónov EUR (7,3 % HDP) v roku 2012, 9 462 miliónov EUR (4,7 % HDP) v roku 2013 a 4 499 miliónov EUR (2,2 % HDP) v roku 2014. Na dosiahnutie tohto cieľa sa štrukturálne saldo v období rokov 2009 až 2014 zlepší aspoň o 10 % HDP. Výnosy z privatizácie majetku (finančných a nefinančných aktív), ako aj všetky prevody súvisiace s rozhodnutím euroskupiny z 21. februára 2012 o príjmoch centrálnych bánk eurozóny vrátane Bank of Greece, vyplývajúcich z držby gréckych dlhopisov v ich investičných portfóliách, nesmú oslabovať požadované fiškálne konsolidačné úsilie a nesmú sa zohľadňovať pri posudzovaní týchto cieľov. || ČIASTOČNE SPLNENÉ – Podľa podrobného posúdenia útvarov Komisie v správe o dodržiavaní súladu sa očakáva, že deficit verejných financií dosiahne v roku 2012 6,9 % HDP s primárnym deficitom vo výške 1,5 % HDP. Očakáva sa, že celkový deficit podľa ESA v roku 2012 tak bude o 0,4 percentuálneho bodu HDP lepší než strop deficitu verejných financií (na základe ESA95) na rok 2012 vo výške 7,3 % HDP, ktorý bol stanovený v rozhodnutí Rady. Primárny deficit však bude podľa očakávaní mierne vyšší ako cieľová hodnota 1,0 % HDP vzhľadom na výraznejšiu recesiu, než sa očakávalo. Očakáva sa, že celkové zlepšenie štrukturálneho salda v období rokov 2009 – 2012 dosiahne 13,9 % HDP v porovnaní s cieľom týkajúcim sa zlepšenia vo výške 10 % v rokoch 2009 – 2014. Článok 1 ods. 3. Postup úpravy uvedený v odseku 2 je v súlade s medziročnou zmenou konsolidovaného dlhu verejnej správy vo výške 26 954 miliónov EUR v roku 2012, 6 775 miliónov EUR v roku 2013 a 1 492 miliónov EUR v roku 2014. || NESPLNENÉ – Očakáva sa, že konsolidovaný dlh verejných financií klesne v roku 2012 o 11,1 miliardy EUR v porovnaní so sumou 26,957 miliardy EUR stanovenou v rozhodnutí Rady. Dôvodom sú nižšie príjmy z privatizácie, nižšia konsolidácia dlhu verejných financií a horšie účtovné rozdiely (na hotovostnom alebo akruálnom princípe), než sa očakávalo, a iné úpravy úrokov. Článok 2 ods. 7a. Grécko prijme bezodkladne tieto opatrenia: || a) zníženie farmaceutických výdavkov v roku 2012 aspoň o 1 076 miliónov EUR; || SPLNENÉ. - zákon 4052/2012 (Úradný vestník 41/A/01.03.2012). - zníženie cien liekov: ministerské rozhodnutie YG/151/29.2.2012 – Úradný vestník 545/B/1.3.2012. - zníženie cien nepatentovaných liekov: ministerské rozhodnutie YG/151/29.2.2012 – Úradný vestník 545/B/1.3.2012. - zníženie cien generických liekov: ministerské rozhodnutie YG/151/29.2.2012 – Úradný vestník 545/B/1.3.2012. - zníženie cien liekov bez značky: ministerské rozhodnutie YG/151/29.2.2012 – Úradný vestník 545/B/1.3.2012. - zvýšenie doplatkov: spoločné ministerské rozhodnutie F42000oik2555/353/28.2.2012 Úradný vestník 497/28.2.2012. - zníženie ziskových rozpätí lekární a veľkoobchodníkov: ministerské rozhodnutie YG/151/29.2.2012 Úradný vestník 545/B/1.3.2012. - povinné elektronické predpisovanie liekov: ministerské rozhodnutie YG/148/29.2.2012 Úradný vestník 545/B/1.3.2012. povinné protokoly: ministerské rozhodnutie Y4a/29.2.2012-Úradný vestník 545/B/1.3.2012. preplácanie súm lekárnikom len na základe elektronického predpisovania liekov: ministerské rozhodnutie YG/148/29.2.2012 Úradný vestník 545/B/1.3.2012. zľavy v prípade pozitívneho zoznamu: ministerské rozhodnutie YG/151/29.2.2012 Úradný vestník 545/B/1.3.2012. obežníky vyžadujúce aktualizáciu rozpočtov pre nemocnice a fondy sociálneho zabezpečenia: F.80000/5368/1108/6.3.2012 a 22435/6.3.2012 a spoločné ministerské rozhodnutie Y10/G.P. oik GY156/1.3.2012. spätné získavanie prostriedkov: ministerské rozhodnutie GY 150/1.3.2012 Úradný vestník 681/B/8.3.2012 b) zníženie príplatkov za nadčasy nemocničným lekárom aspoň o 50 miliónov EUR v roku 2012; || SPLNENÉ. zníženie príplatkov za nadčasy pre lekárov: zákon 4051/2012, Úradný vestník 40/A/29.2.2012. - vykonávací obežník 2/17589/022/29.2.2012. c) zníženie objemu verejného obstarávania vojenského materiálu o 300 miliónov EUR (peňažné platby a dodávky) v roku 2012; || SPLNENÉ. Zníženie v oblasti obstarávania vojenského materiálu: zákon 4051/2012, Úradný vestník 40/A/29.2.2012. d) zníženie o 10 % odmien voleným verejným činiteľom a s ich činnosťou súvisiacim príslušným pracovníkom orgánov na miestnej úrovni v roku 2012 a zníženie počtu zástupcov starostov a súvisiacich pracovníkov v roku 2013 s cieľom dosiahnuť úspory aspoň 9 miliónov EUR v roku 2012 a ďalších 28 miliónov EUR v roku 2013; || SPLNENÉ. 10 % zníženie odmien volených pracovníkov a s ich činnosťou súvisiacich pracovníkov: zákon 4051/2012, Úradný vestník 40/A/29.2.2012. Zníženie odmien má bezprostredný účinok. Zníženie počtu zástupcov starostov a súvisiacich pracovníkov však nadobudne účinnosť až 1. januára 2013. e) zníženie prevádzkových výdavkov ústredných orgánov štátnej správy a výdavkov súvisiacich s voľbami aspoň o 370 miliónov EUR (v porovnaní s rozpočtom na rok 2012), z toho najmenej 100 miliónov EUR v prípade prevádzkových vojenských výdavkov a aspoň 70 miliónov EUR v prípade volebných výdavkov; || SPLNENÉ. Zníženie prevádzkových výdavkov ústredných orgánov štátnej správy a výdavkov súvisiacich s voľbami: zákon 4051/2012, Úradný vestník 40/A/29.2.2012. Napriek prijatiu legislatívnych zmien bolo zníženie výdavkov v niektorých kategóriách ex post nižšie, než sa pôvodne plánovalo v programe, vzhľadom na skutočnosť, že niektoré neočakávané výdavky neboli dostatočne kompenzované inými úsporami (čo si vyžaduje zvýšenie rozpočtových prostriedkov prostredníctvom rezervného fondu na nepredvídané výdavky). f) zníženie prevádzkových výdavkov zo strany miestnych správnych orgánov s cieľom ušetriť aspoň 50 miliónov EUR v roku 2012; || SPLNENÉ. Zníženie dotácií a grantov: zákon 4051/2012, Úradný vestník 40/A/29.2.2012. g) škrty v dotáciách osobám bývajúcim v odľahlých oblastiach a škrty v grantoch niekoľkým organizáciám podriadeným jednotlivým ministerstvám s cieľom znížiť výdavky v roku 2012 aspoň o 190 miliónov EUR; || SPLNENÉ. – odľahlé oblasti: spoločné ministerské rozhodnutie 1411/25952/5.3.2012 – granty: ministerské rozhodnutie, ktorým sa mení a dopĺňa rozpočet Ministerstva školstva F.1/A/137/23741/IB/6.3.2012, ktorým sa mení a dopĺňa vykonávací rozpočet F.a/A9017022/16.2.2012, týkajúce sa grantov pre univerzity na zmluvných zamestnancov univerzít F.a/G23736/IB/6.3.2012, týkajúce sa grantov pre univerzity na prevádzkové výdavky 1/A/23740/IB/6.3.2012, týkajúce sa grantov pre univerzity na výdavky na potraviny pre študentov F.1/B 23738/IB/6.3.2012, týkajúce sa grantov pre odborné školy na zmluvných zamestnancov, prevádzkové výdavky a potraviny pre študentov 23734/IB/6.3.2012. – týkajúce sa zmeneného a doplneného rozpočtu Ministerstva kultúry a cestovného ruchu YPPOT/OIKON/A1/19924/5.3.2012 h) zníženie rozpočtu na verejné investície (PIB) o 400 miliónov EUR v roku 2012. Toto zníženie prostriedkov v PIB nebude mať vplyv na projekty, ktoré sú spolufinancované pomocou štrukturálnych fondov (vrátane projektov TENT-T); || SPLNENÉ. Zníženie rozpočtu na verejné investície: zákon 4051/2012, Úradný vestník 40/A/29.2.2012. i) zmeny v doplnkových dôchodkových fondoch a dôchodkových fondoch, ktoré vyplácajú vysoké priemerné dôchodky alebo dostávajú vysoké dotácie z rozpočtu, a škrty v iných vysokých dôchodkoch, aby dosiahli úspory aspoň 450 miliónov EUR v roku 2012 (v čistom vyjadrení po zohľadnení vplyvu na dane a príspevky na sociálne zabezpečenie); || SPLNENÉ. – zmeny v doplnkových dôchodkoch, zákon 4051/2012, Úradný vestník 40/A/29.2.2012. – spoločné ministerské rozhodnutie o dôchodkoch pre pracovníkov na mori, Úradný vestník 499/B/28.2.2012 j) škrty v rodinných príspevkoch pre domácnosti s vysokým príjmom s cieľom dosiahnuť úspory vo výške 43 miliónov EUR v roku 2012; || SPLNENÉ. Zníženie rodinných prídavkov, zákon 4052/2012, Úradný vestník 41/A/1.3.2012 k) ministerské rozhodnutia s cieľom dokončiť úplné zavedenie novej mzdovej tabuľky vo všetkých príslušných subjektoch a právne predpisy o pravidlách vrátenia preplatkov na mzdách od novembra 2011; || SPLNENÉ. – mzdová tabuľka: zákon 4051/2012, Úradný vestník 40/A/29.2.2012. – spoločné ministerské rozhodnutie týkajúce sa zamestnancov ministerských úradov 2-16306/0022/23.2.2012, Úradný vestník 78/Yo/24.2.2012 – spoločné ministerské rozhodnutie týkajúce sa pracovných zmlúv na dobu určitú 2-391/0022/17.2.2012, Úradný vestník B 414/23.2.2012 – spoločné ministerské rozhodnutie týkajúce sa náročných povolaní, Úradný vestník 465/B/24.2.2012 – spoločné ministerské rozhodnutie týkajúce sa právnikov, Úradný vestník 498/B/28.2.2012 – spoločné ministerské rozhodnutie týkajúce sa špeciálnych vedeckých pracovníkov v nezávislých orgánoch, Úradný vestník 498/B/28.2.2012 l) zmena a doplnenie článkov 3 a 21 zákona 4038/2012 s cieľom zrevidovať podmienky na predĺženie splátkových kalendárov týkajúcich sa dlžných daní a príspevkov na sociálne zabezpečenie: splátkové kalendáre sa budú vzťahovať iba na existujúce sumy po lehote splatnosti nižšie než 10 000 EUR v prípade jednotlivcov a 75 000 EUR v prípade právnických osôb. Platitelia dane žiadajúci o predĺženie splátkového kalendára by mali daňových orgánom predložiť všetky svoje finančné výkazy; || SPLNENÉ. m) rámcový zákon, spolu s hĺbkovou revíziou fungovania sekundárnych/doplnkových verejných dôchodkových fondov s cieľom stabilizovať výdavky na dôchodky, zaručiť rozpočtovú neutralitu týchto schém a zaistiť strednodobú a dlhodobú udržateľnosť systému. || SPLNENÉ. Článok 2 ods. 8. Grécko prijme najneskôr do konca marca 2012 tieto opatrenia: || a) reformu sekundárnych/doplnkových dôchodkových systémov vypracovanú po konzultácii s Európskou komisiou, Európskou centrálnou bankou a Medzinárodným menovým fondom a schválenú Výborom pre hospodársku politiku v súvislosti s jej odhadovaným vplyvom na dlhodobú udržateľnosť. Parametre nového sekundárneho formálneho príspevkovo definovaného systému zaisťujú dlhodobú poistno-matematickú rovnováhu, a to na základe posúdenia národným orgánom pre poistno-matematické prognózy; || SPLNENÉ. b) úpravu ziskových rozpätí lekární a zavedenie regresívneho ziskového rozpätia s cieľom znížiť celkové ziskové rozpätie na úroveň pod 15 %; || SPLNENÉ A PREBIEHA. Parlament prijal zákon 4052/2012. Orgány do konca septembra zrušili 6, 7 a 8 % ziskové rozpätie lekární v prípade liekov nad 200 EUR v súlade so zákonom 4052/2012. V dôsledku toho sa na lieky nad 200 EUR vzťahuje ziskové rozpätie len vo výške 30 EUR. c) uskutočnenie druhej fázy existujúceho funkčného preskúmania sociálnych programov, ktoré zahŕňajú podrobnejšie preskúmanie špecifických programov zameraných na zníženie nadmernej fragmentácie, vytváranie úspor a dosahovanie účinnosti; || PREBIEHA. Správa OECD o sociálnych programoch ešte nebola dokončená ani schválená gréckymi orgánmi. Niektoré z jej zistení však boli použité na zmenu politiky v oblasti sociálnych programov. d) zahrnutie všetkých lekárskych úkonov (liekov, odporúčaní, diagnostiky a chirurgických operácií) prostredníctvom elektronického predpisovania do zariadení národného zdravotného systému (ďalej len„NHS“) – a medzi poskytovateľov, ktorí majú zmluvu s EOPYY a fondmi sociálneho zabezpečenia; vypracovanie podrobných mesačných audítorských správ na úrovni zariadení a poskytovateľov; spojenie nižšieho pomeru rozdelenia nákladov s generickou medicínou, ktorá má podstatne nižšiu cenu než referenčná cena (nižšiu než 60 % referenčnej ceny) na základe skúseností ostatných členských štátov; zverejnenie ročnej správy fondov sociálneho zabezpečenia o predpisovaní liekov; prijatie zoznamov záväzkov vo všetkých nemocniciach; || SPLNENÉ A PREBIEHA. Bol prijatý zákon 4052/2012 a príslušné ministerské vyhlášky. Elektronické predpisy predstavujú viac než 90 % celkového počtu predpisov liekov. Systém elektronických predpisov pre odporúčania a diagnostické testy existuje, ale jeho rozsah je stále obmedzený a tento systém ešte nebol integrovaný s ďalším systémom elektronických predpisov. Orgány spolupracujú so švédskymi orgánmi v snahe zlepšiť systém elektronických predpisov. Orgány zlúčia systém elektronickej diagnostiky so systémom elektronických predpisov liekov do polovice novembra. SPLNENÉ A PREBIEHA. EOPYY má v súčasnosti každodenný prístup k údajom o elektronických predpisoch a môže v tejto súvislosti vypracovávať správy. Orgány predložili veľmi jednoduchú prvú správu na začiatku októbra. SPLNENÉ A PREBIEHA. V podstate sú doplatky nižšie v prípade najlacnejších generických liekov, keďže sa v zákone 4052/2012 a ministerskej vyhláške uvádza, že sa budú preplácať iba najlacnejšie lieky v každej skupine liekov s medzinárodným nechráneným názvom a že pacienti budú doplácať cenový rozdiel. Cena najlacnejších generických liekov je inými slovami referenčná cena, ktorá sa preplatí. Orgány v polovici novembra zaviedli systém interných referenčných cien na úrovni 4 klasifikácie ATC a uverejnili pozitívny zoznam. SPLNENÉ A PREBIEHA. Orgány poskytujú údaje a analyzujú ich. Prvý návrh správy predložili do konca septembra. Štruktúru a obsah správy treba podstatne zlepšiť. SPLNENÉ A PREBIEHA. Interní kontrolóri boli pridelení do väčšiny nemocníc, ale nie do všetkých. Správa o ich činnosti by sa mala predložiť Komisii do konca novembra. e) posun k novému centralizovanému obstarávaniu liekov a zdravotníckych materiálov pre NHS prostredníctvom výboru pre koordináciu zásob s použitím jednotného kódovacieho systému pre zdravotnícke zásoby a lieky; || PREBIEHA. Bolo vyhlásených niekoľko výberových konaní na zdravotnícke pomôcky a lieky používané v nemocniciach, ktorých výsledkom môžu byť značné úspory. f) s cieľom posilniť kontrolu výdavkov prijatie právnych predpisov zameraných na zjednodušenie postupu predkladania návrhu a schvaľovania doplnkových rozpočtov; pokračovanie v procese zriaďovania zoznamov záväzkov, ktoré sa vzťahujú na celú verejnú správu; || ČIASTOČNE SPLNENÉ. V prvom kvartáli bol stanovený administratívny kalendár na aktualizáciu strednodobej fiškálnej stratégie. Bola prijatá strednodobá fiškálna stratégia. Orgány rokujú o prijatí právnych predpisov na zefektívnenie postupov predkladania a schvaľovania doplnkového rozpočtu. SPLNENÉ A PREBIEHA. Obežník o zozname záväzkov pre investičný rozpočet bol vydaný v marci. 72 % subjektov uskutočňujúcich výdavky nahlásilo údaje zo zoznamov záväzkov na júlovom zasadnutí, a splnilo tak príslušnú štrukturálnu referenčnú hodnotu (druhá referenčná hodnota týkajúca sa nezrovnalostí medzi údajmi nahlasovanými prostredníctvom prieskumov a údajmi zo zoznamov záväzkov nebola splnená iba tesne). g) dokončenie prebiehajúceho funkčného prieskumu sociálnych programov; || PREBIEHA. Správa OECD o sociálnych programoch ešte nebola dokončená ani schválená gréckymi orgánmi. Niektoré z jej zistení však boli použité na zmenu politiky v oblasti sociálnych programov. h) vymenovanie členov jednotného orgánu pre verejné obstarávanie (SPPA); || SPLNENÉ. i) stanovenie pravidiel, pri ktorých paušálne platby pri odchode do dôchodku nezodpovedajú zaplateným príspevkom, a zodpovedajúce upravenie platieb; || NESPLNENÉ. Technická práca na vypracovaní poistno-matematického vzorca na výpočet doplnkových dôchodkov bude dokončená v novembri. Ministerské rozhodnutie bude prijaté do decembra. j) zníženie veľkoobchodných ziskových rozpätí smerom k 5 % hornej hranici; || SPLNENÉ. Parlament prijal zákon 4052/2012. k) uskutočnenie nevyhnutných verejných obstarávaní na zavedenie komplexného a jednotného informačného systému zdravotnej starostlivosti (systém elektronického zdravotníctva); || SPLNENÉ A PREBIEHA. Verejné súťaže boli vyhlásené, ale proces sa ešte neskončil. l) vymenovanie všetkých právnych, technických a finančných poradcov pre privatizácie plánované na roky 2012 a 2013. || ČIASTOČNE SPLNENÉ. Čaká sa na vymenovanie poradcov pre EAS. Článok 2 ods. 9. Grécko do konca júna 2010 prijme tieto opatrenia: || a) dokončenie preskúmania programov verejných výdavkov. Pri tomto prieskume sa využije externá technická pomoc a bude zameraný na dôchodky a sociálne transfery (tak, aby sa zachovala základná sociálna ochrana), výdavky na obranu bez toho, aby bola ohrozená obranyschopnosť krajiny, a reštrukturalizáciu ústrednej a miestnej verejnej správy. Presne sa určí aj ďalšia racionalizácia farmaceutických výdavkov a prevádzkových výdavkov nemocníc a dávok sociálneho zabezpečenia; || PREBIEHA. KEPE vykonalo preskúmanie verejných výdavkov, v ktorom sa premietli konkrétne výsledky, ktoré vláda použila ako súčasť opatrení prijatých vo fiškálnom balíku. b) prijatie daňovej reformy, ktorou sa zjednoduší daňový systém, zrušia oslobodenia od dane a daňové zvýhodnenia, vrátane rozšírenia základu pre výpočet dane, čím sa umožní postupné zníženie daňových sadzieb podľa toho, ako sa bude zlepšovať situácia v príjmoch. Táto reforma sa týka dane z príjmu fyzických osôb, dane z príjmu právnických osôb a DPH, dane z nehnuteľností, ako aj príspevkov na sociálne zabezpečenie, pričom sa zachová pomerné zaťaženie vyplývajúce z nepriamych daní; || NESPLNENÉ. DOSIAHNUTÝ POKROK. Prebiehajú rozsiahle a podrobné diskusie o kľúčových parametroch a vplyvoch reformy dane z príjmu fyzických a právnických osôb na rozpočet. Boli rozoslané návrhy právnych predpisov v oblasti dane z príjmu fyzických a právnických osôb, sankcií atď. a s veľkou pravdepodobnosťou budú prijaté do konca decembra 2012. c) preskúmanie právnej hodnoty nehnuteľností s cieľom lepšie ich zosúladiť s trhovými cenami; || NESPLNENÉ. DOSIAHNUTÝ POKROK. Podľa Bank of Greece sa v dôsledku poklesu cien nehnuteľností v rokoch 2011 a 2012 de facto znížil rozdiel medzi cenami a právnou hodnotou o 80 %. Orgány preto zamerali svoje úsilie na dynamický proces včasnej aktualizácie právnej hodnoty s cieľom zosúladiť ju s trhovou cenou. Ministerstvo financií iniciovalo návrh a realizáciu štandardného postupu revízie právnej hodnoty. Bola vypracovaná novela zákona, na základe ktorej sa má príslušná zodpovednosť preniesť na riaditeľstvo pre zdaňovanie kapitálu. Týmto novým postupom sa obmedzia politické zásahy pri určovaní cien nehnuteľností na daňové účely. d) zrušenie platieb v hotovosti a šekom na daňových úradoch, ktoré by sa malo nahradiť bankovými prevodmi, aby sa pracovníci mohli sústredene venovať práci s vyššou pridanou hodnotou (audit, vymáhanie daní a poradenstvo platiteľom dane); || NESPLNENÉ. DOSIAHNUTÝ POKROK. Boli identifikované požadované inštitucionálne zmeny a opatrenia potrebné na splnenie tejto úlohy práve prebiehajú. Zmeny sa majú dokončiť do decembra 2012. Pracuje sa na dokončení systému platieb dlžných súm prostredníctvom bankového systému, ktorý má byť plne funkčný do konca októbra. Bude zahŕňať dlhy v rámci splátkových kalendárov (v súčasnosti v dôsledku krízy ide o väčšinu dlhov). e) zníženie „mimotarifných miezd“ vo verejnom sektore, na ktoré sa nevzťahuje nová mzdová tabuľka, v priemere o 12%. Bude sa uplatňovať od 1. júla 2012 a prinesie úspory vo výške najmenej 205 miliónov EUR (v čistom vyjadrení po zohľadnení vplyvu na výšku daní a príspevkov na sociálne zabezpečenie); || SPLNENÉ. Vláda v novembri prijala škrty v osobitných mzdových režimoch; boli zahrnuté do zákona o úsporných opatreniach (odsek C.1/13-39). Hoci tieto zníženia mali nadobudnúť účinnosť už v júni a nie až v novembri, majú spätnú účinnosť od 1. augusta 2012. f) rozhodnutia v súvislosti s prijatím vykonávacieho nariadenia týkajúceho sa jednotného orgánu pre verejné obstarávanie (SPPA); SPPA začne svoju činnosť, aby si plnil svoje úlohy, ciele, kompetencie a právomoci, ako sú vymedzené v zákone o SPPA a akčnom pláne dohodnutom s Európskou komisiou v novembri 2010; || NESPLNENÉ. DOSIAHNUTÝ POKROK. Boli prijaté rozhodnutia o vymenovaní členov rady SPPA a o vytvorení pracovných pozícií pre pracovníkov SPPA, ako aj prezidentské vyhlášky týkajúce sa pravidiel prevádzky SPAA (PD 122/2012, FEK A 215/5.11.2012) a organizácie SPAA (PD 123/2012, FEK A 216/5.11.2012). Prezidentská vyhláška o rozpočtových pravidlách SPPA bude dokončená v novembri. SPLNENÉ. Boli vymenovaní členovia rady a do orgánu bolo presunutých 7 pracovníkov (5 právnikov, 2 inžinieri) z rôznych gréckych orgánov verejného sektora (od polovice septembra 2012). V súlade s prezidentskou vyhláškou o organizácii SPPA by orgánu malo byť pridelených viac zamestnancov s cieľom zabezpečiť, aby bol plne funkčný. SPPA sa v súčasnosti delí o priestory s Gréckym generálnym sekretariátom pre obchod a bude presunutý do novej budovy neskôr v roku 2012. Grécke orgány by mali zabezpečiť, aby sa presun SPPA do nových priestorov uskutočnil včas. Od polovice septembra prijal SPPA aj 27 zamietavých rozhodnutí proti prijatiu neverejného rokovacieho konania v sektore zdravotníctva. Článok 2 ods. 10. Grécko prijme do konca septembra 2012 tieto opatrenia: || a) návrh rozpočtu na rok 2013 v súlade s cieľom primárneho prebytku stanoveným v článku 1 ods. 2; || SPLNENÉ. b) pravidlá a postupy pre centralizované obstarávanie/rámcové zmluvy týkajúce sa bežne kupovaného tovaru alebo dodávaných služieb na úrovni ústredných orgánov štátnej správy, pričom využívanie týchto zmlúv je pre ministerstvá a ústredné orgány štátnej správy povinné a pre regionálne orgány dobrovoľné. || NESPLNENÉ. [1] Ú. v. EÚ L 113, 25.4.2012, s. 8. [2] „The Economic Adjustment Programme for Greece – November 2012“ (Program ekonomických úprav pre Grécko – november 2012), European Economy – Occasional Paper. V tomto dokumente možno nájsť podrobnejšie posúdenie vývoja v makroekonomickej, finančnej a fiškálnej oblasti a v oblasti štrukturálnych reforiem. [3] Memorandum o hospodárskej a finančnej politike a memorandum o porozumení stanovujúce osobitné podmienky hospodárskej politiky z marca 2012. [4] Rozhodnutie Rady 2011/734/EÚ (prepracované znenie) (Ú. v. EÚ L 296, 15.11.2011, s. 38). [5] Štrukturálne saldo je definované ako ročné saldo očistené od cyklických výkyvov bez jednorazových a dočasných opatrení. [6] Rovnocenné údaje pre saldo verejných financií očistené od cyklických výkyvov sa odhadujú na – 1,3 % HDP v roku 2012, 0,7 % HDP v roku 2013 a 0,4 % HDP v roku 2014.